
Tehnička specifikacija za integraciju BIS-a sa HealthCare ViewPoint sustavom za pohranu, analizu i izračun kardioloških ultrazvučnih studija za potrebe Klinike za bolesti srca i krvnih žila


PREDMET NABAVE
Predmet ove nabave je integracija postojećeg BIS programskog rješenja s HealthCare ViewPoint sustavom za pohranu, analizu i izračun kardioloških ultrazvučnih studija za potrebe Klinike za bolesti srca i krvnih žila.

TEHNIČKA SPECIFIKACIJA
1. Prijem pacijenta (BIS → ViewPoint) 
Radi se o prijenosu podataka o prijemu pacijenta iz BIS sustava u sustav ViewPoint automatski prilikom kreiranja narudžbe u BIS-u. Kroz HL7 OMG^O19 poruku prenose se osnovni podaci o pacijentu, informacije o hospitalizaciji, naručitelju, odjelu i traženom postupku/pretrazi. Na taj način ViewPoint automatski otvara pacijenta i priprema radni nalog bez potrebe za ručnim unosom podataka, čime se smanjuje mogućnost pogreške i ubrzava obrada pacijenta.
Tip poruke:
· OMG^O19
 
2. Ažuriranje podataka o pacijentu (BIS → ViewPoint) 
3. Spajanje pacijenta (BIS → ViewPoint) 
Radi se o dvije funkcionalnosti na razini HL7 protokola koje osiguravaju da nakon što vanjski sustav primi pacijenta on dobije i sve promjene nad njegovim podacima neovisno o specifičnim porukama za taj sustav. Okidač za slanje poruke o promjeni podataka o pacijentu je promjena bilo kojeg podatka u BIS Registru koji se šalje prema vanjskim sustavima u dijelu PID segmenta. Poruka za spajanje šalje se svim zainteresiranim vanjskim sustavima prilikom akcije spajanja dva pacijenta u BIS-u. Obje poruke se šalju za sve pacijente iz BIS registra svim vanjskim sustavima a svaki od njim provjerava ima li poslanog pacijenta u svojoj bazi te u ovisnosti u tome uzima u obradu poruku ili ju ignorira.  
Tip poruke: 
· ADT^A08  Update patient information 
· ADT^A40 – Merge patient information – PID
  
 
4. Slanje nalaza (ViewPoint → BIS) 
Poruka služi za prijenos gotovog medicinskog nalaza iz sustava ViewPoint u BIS nakon završetka obrade pacijenta. Kroz HL7 ORU^R01 poruku prenose se identifikacijski podaci pacijenta, podaci o pretrazi i sam nalaz u PDF formatu kodiran kao Base64 sadržaj. BIS po zaprimanju poruke automatski pohranjuje PDF dokument u arhivu pacijenta, čime se omogućuje centralizirano čuvanje i pregled medicinske dokumentacije unutar bolničkog informacijskog sustava.
Tip poruke: 
· ORU^R01
